b'\n_START_ARTICLE_\nKevin Jonas\n_START_SECTION_\nIgranje\n_START_PARAGRAPH_\n17. avgusta 2007 so Kevin, Joe in Nick Jonas igrali v epizodi Disneyjeve televizijske serije Hannah Montana skupaj z Miley Cyrus. Epizoda se je prvi\xc4\x8d predvajala po premieri filma Srednje\xc5\xa1olski muzikal 2 in televizijski seriji Phineas in Ferb. Epizoda je podrla mnogo rekordov, saj si jo je ogledalo ve\xc4\x8d kot 10.7 milijonov ob\xc4\x8dinstva._NEWLINE_Kevin je skupaj z bratoma posnel Disneyjev televizijski film, imenovan Camp Rock, kjer so bratje igrali vse tri \xc4\x8dlane glasbene skupine "Connect Three". Kevin je igral kitarista skupine, "Jasona", Nick kitarista "Natea", Joe Jonas pa glavnega pevca v bandu in hkrati tudi glavno mo\xc5\xa1ko vlogo v filmu, "Shanea Graya".Soundtracki za film so iz\xc5\xa1li 17. junija 2008, film sam pa se je v Zdru\xc5\xbeenih dr\xc5\xbeavah Amerike in Kanadi prvi\xc4\x8d dva dneva pozneje, torej 20. junija 2008. V Zdru\xc5\xbeenih dr\xc5\xbeavah Amerike se je predvajal na kanalu Disney Channel, v Kanadi pa na kanalu Family._NEWLINE_Bratje so posneli tudi kratko resni\xc4\x8dnostno televizijsko serijo, naslovljeno kot Jonas Brothers: Living the Dream, ki se je na Disney Channelu prvi\xc4\x8d predvajala 16. maja 2008. Serija, ki se je predvajala vse do 5. septembra tistega leta, je spremljala \xc5\xbeivljenje bratov med njihovo turnejo Look Me in the Eyes Tour. Ime turneje je navdihnila njihova pesem When You Look Me in the Eyes._NEWLINE_On in njegovi bratje (Nick, Joe in Frankie) trenutno igrajo v Disneyjevi televizijski seriji, imenovani JONAS.\n_START_SECTION_\nZasebno \xc5\xbeivljenje\n_START_PARAGRAPH_\nKevin, Nick in Joe Jonas nosijo prstane, ki po besedah Joeja Jonasa "simbolizirajo na\xc5\xa1e obljube sebi in Bogu, da bomo ostali \xc4\x8disti do poroke." Nick Jonas je povedal, da so prstani "samo eden izmed na\xc5\xa1ih na\xc4\x8dinov, da se razlikujemo od vseh ostalih." Prstane naj bi za\xc4\x8deli nositi, ko so jih njihovi star\xc5\xa1i, Kevin st. in Denise vpra\xc5\xa1ali, \xc4\x8de bi jih radi imeli. Bratje naj bi se vzdr\xc5\xbeali tudi alkohola, kajenja in ostalih drog. Kevin Jonas pravi, da je evangelji\xc4\x8danske vere._NEWLINE_Njegov najljub\xc5\xa1i pevec je John Mayer, njegovi najljub\xc5\xa1i igralci pa James Dean, Rachel McAdams in Hayden Panettiere._NEWLINE_Kevin Jonas je svojo dekle, Danielle Deleasa, biv\xc5\xa1o kostumografinjo, spoznal na dru\xc5\xbeinskih po\xc4\x8ditnicah na Bahamih leta 2007. 1. julija 2009 sta, po dolgoletnem razmerju potrdila, da sta se zaro\xc4\x8dila. Kevin Jonas in Danielle Deleasa sta se poro\xc4\x8dila 19. decembra 2009, za pri\xc4\x8di pa je Kevin Jonas vzel Nicka in Joeja Jonasa.'